cyanic-selkie/wikianc huggingface dataset:
זאוגמה (אמצעי אומנותי)
זאוגמה בשימוש ספרותי
סדר המילים בזאוגמה יכול להיות גם הוא אמצעי ספרותי ורטורי משמעותי. שתי אפשרויות עומדות לסידור הזאוגמה: האחת שבה המושג הפרוטוטיפי, כלומר זה שמתאים יותר מבחינה לוגית לנשוא קודם למושג שאיננו פרוטוטיפי, ואפשרות שנייה לסדר מילים הפוך. המבנה הנפוץ יותר בזאוגמה הפואטית הוא זה שבו המושג הפרוטוטיפי מקדים את המושג שאיננו פרוטוטיפי, באופן התואם לנטייה הקוגניטיבית. בשימוש פואטי החריגה מהנטייה הקוניטיבית יכולה לעורר אירוניה, צחוק, הדגשה ועוד. לצורך הדוגמה, בזאוגמה 'יצאתי מהדלת ומדעתי' סדר המילים משקף את הנטייה הקוגניטיבית. הפועל "יצאתי" חל קודם כל על שם העצם "דלת" המתאים באופן טבעי לפועל. תצורה הפוכה של הזאוגמה תבטא חריגה מהנטייה הקוגניטיבית – 'יצאתי מדעתי ומהדלת'. על כן סביר שתצורה זו תמשוך יתר תשומת לב והאפקט הספרותי שלה יועצם.
במקרא
זאוגמה דקדוקית שבה הפועל "ישב" מתאימה לשם העצם "אהל" אך איננה מתאימה לשם העצם "מקנה".
זאוגמה דקדוקית שכן הנשוא "רואים" אינו תואם לתיאור הקולות.
בשירה העברית החדשה
זוהי זאוגמה המשקפת סדר החורג מהנטייה הקוגניטיבית שכן זגוגית שבירה תואמת את ההגיון יותר מאשר שקט שביר.
בית העלמין הספרדי של בוקרשט
בית העלמין הספרדי של בוקרשט (ברומנית: Cimitirul evreiesc Sefard din București) הוא אחד משלושת בתי העלמין היהודיים בבוקרשט, רומניה והכניסה אליו היא בכביש ג'יורג'יולוי מספר 2. נודע גם בשם "בית העלמין בלו ספרדי" (Cimitirul Bellu Spaniol), באסוציאציה לבתי הקברות "בלו" הנוצריים (אורתודוקסי וקתולי) של בוקרשט הנמצאים לא רחוק ממנו.
בית עלמין זה נוסד בשנת 1865, לאחר סגירתו של בית העלמין היהודי סבסטופול בבוקרשט ויועד לקבורתם של היהודים הספרדים. הקרקע נקנה ב-1864, אך הקבר הראשון נכרה ב-1865. שטח בית העלמין הוא של 4 עד 5 הקטרים ויש בו כ-10,300 קברים. בשטח בית העלמין מוצב גם אובליסק לזכר החיילים היהודים ספרדים שמתו במלחמת העולם הראשונה בשירות הצבא הרומני. בבית העלמין מוצבות גם כמה מצבות ששרדו את פירוק בית העלמין היהודי סבסטופול בבוקרשט.
ועדת השמות והמדליות האנטארקטית של אוסטרליה
מטרות הוועדה
הוועדה הוקמה על מנת לייעץ לממשלת אוסטרליה בשני נושאים:
חברי הוועדה ממונים על ידי השר בממשלת אוסטרליה האחראי על נושאי אנטארקטיקה.
היסטוריה
הוועדה נוסדה בשנת 1952 בשם "ועדת שמות האנטארקטית של אוסטרליה".
בשנת 1982 השתנה שם הוועדה לשמה הנוכחי כדי לשקף את התפקידים הנוספים שהוועדה אחראית עליהם.
הוועדה הוחלפה בשנת 2015 על ידי ועדת השמות של המחלקה האנטארקטית של אוסטרליה.
שד לניאריוס
שד לניאריוס (שם מדעי: Sarcophilus laniarius) הוא מין נכחד של יונק כיס מהסוג שד הכיס שבמשפחת נמיות כיס. הוא חי באוסטרליה בתקופת הפליסטוקן ונכחד בסופה. קרובו היחיד ששרד הוא השד הטסמני מהאי טסמניה. ככל הנראה הוא חי לפני 50–70 אלף שנים.
מין זה התגלה בממצאים במערות נרקורט שבאוסטרליה הדרומית ונקרא בידי החוקר המפורסם ריצ'רד אוון. במקור, נחשב המין לתת-מין נכחד של השד הטסמני אך בהמשך הופרד למין עצמאי. מין זה היה גדול ב-15% וכבד ב-50% מהשד הטסמני החי. כמה חוקרים סברו שהמין הקיים התפתח ממין זה אך לא מצאו הוכחות, אך ב-1877 התגלה מין נוסף, "Sarcophilus moornaensis", בניו סאות' ויילס והוא גם היה גדול מהמין הקיים. מינים אלה היו בעלי לסתות חזקות והיו אוכלי בשר, ככל הנראה של נבלות יותר מציד.
הבדלי הגודל בין שני המינים מקבילים לאלה של זאבי הכיס אשר קטנו בצורה אבולוציונית כדי להשיג לעצמם מספיק מזון בערבות. ייתכן שגם השדים הטסמנים עברו את אותו תהליך.
מנות (מסופוטמיה)
מַנֻוַת (Manuwat) הייתה עיר ממלכה שהתקיימה באזור צפון מסופוטמיה במחצית השנייה של האלף השלישי לפני הספירה.
מעמדה המדיני
מַנֻוַת שכנה ככל הנראה על גדת נהר הפרת, בתווך שבין אבלה ממערב ומארי ממזרח. כיוון שמַנֻוַת הייתה מדינת חיץ בין שתי הממלכות היריבות והחזקות ממנה, נאלצו שליטיה לחתום על חוזה ברית ולהכפיף את מדינתם לצד זה או למשנהו.
בארכיון העיר אבלה התגלתה תעודה ובה נוסח חוזה הברית שחתם חֶנַה דַמוּ (Henna Damu), מלך מַנֻוַת, עם מלך מארי. בחוזה הוגדר הגבול בין שתי המדינות, ופורטו ההתחייבויות של מלך מַנֻוַת כלפי מארי. חֶנַה דַמוּ נשבע לקיים ולממן את פולחן האל בשטחו, לשלם מיסים למלך מארי, לשלוח את חייליו לעזרת מארי אם יידרש לעשות זאת, ולעקוב אחרי פעילותם של אויבי מארי (אנשי חַזֻוַן, כַּכְּמִיֻם ו-נִרַר). הוא התחייב להודיע מיד למצודת הגבול של מארי אם יצאו בני עמים אלו לפשיטה על ערי מארי.
בשלב מסוים הפר מלך מַנֻוַת את הברית עם מארי וכרת ברית עם שליט אבלה. החוקרים משערים כי בעת חתימת הברית הזו הציג מלך מַנֻוַת בפני שליטי אבלה את החוזה הקודם שהיה לו עם מלך מארי, וכך הגיעה התעודה לארכיון העיר אבלה.
מתעודות שהתגלו בארכיון אבלה עולה כי מַנֻוַת הייתה עיר מסחר חשובה לאורך נהר הפרת.
מלכי מַנֻוַת
חֶנַה דַמוּ הוא המלך היחידי של מַנֻוַת ששמו ידוע כיום.
מן העולה מתעודות אבלה ניתן להבין כי לעיתים שלטו במַנֻוַת שני מלכים בו זמנית.
גביע אפריקה לאומות 2012
שלב המוקדמות
נבחרותיהן של ו העפילו למשחקים באופן אוטומטי מתוקף היותן המארחות. לשלב מוקדמות הטורניר נרשמו 44 נבחרות אשר חולקו לארבעה דרגים, שהוגרלו ל-11 בתים של ארבע נבחרות בכל בית, אחת מגל דרג. בטרם תחילתם של המשחקים בוטלה ההשעייה של נבחרת טוגו שהצטרפה לבית K, ונבחרת מאוריטניה פרשה מהמשחקים, וכך נוצר מצב בו היו תשעה בתים של ארבע קבוצות, בית אחד של שלוש קבוצות ובית בו שיחקו חמש קבוצות. נבחרת מצרים, זוכת שלושת הטורנירים הקודמים ושיאנית הזכיות בגביע אפריקה לאומות, סיימה במקום האחרון בבית G ולא הצליחה להעפיל לטורניר.
המשחקים התקיימו בשיטת בית-חוץ, כשכל נבחרת משחקת שני משחקים נגד כל נבחרת בבית, משחק אחד ביתי, ומשחק אחד בחוץ. אל הטורניר העפילו הנבחרות שסיימו את שלב הבתים במקום הראשון בכל בית, שתי המובילות של הבית בן חמש הנבחרות, ושתי הנבחרות בעלות המאזן הטוב שסיימו במקום השני.
טוגו
לאחר שנבחרת טוגו פרשה מגביע אפריקה לאומות 2010 בעקבות אירוע הירי על אוטובוס הנבחרת, הודיעה קונפדרציית הכדורגל של אפריקה כי בעקבות הפרישה טוגו לא תוכל לקחת חלק במשחקי המוקדמות של גביע אפריקה לאומות 2012 ו-2013. טוגו ערערה על העונש לבית הדין לענייני ספורט בלוזאן שדחה את הערעור. רק בעזרת תיווכו של נשיא פיפ"א, ספ בלאטר, הצליח ערעורה של טוגו להתקבל, ואושר לה להשתתף במשחקי המוקדמות של גביע אפריקה לאומות.
טוגו הצטרפה לבית המוקדמות K, אך לא הצליחה להעפיל ממנו לטורניר הגמר.
ניגריה
לאחר הדחתה של נבחרת ניגריה ממונדיאל 2010 העניש נשיא ניגריה, גודלאק ג'ונתן, את נבחרתו עקב יכולתה החלשה בהשעיה של שנתיים ממשחקים בינלאומיים. בעקבות התערבותה של הממשלה בניהול הנבחרת, השעתה פיפ"א את התאחדות הכדורגל של ניגריה מפעילות בינלאומית.
מבנה טורניר הגמר
מבנה משחקי הגמר של גביע אפריקה לאומות 2012 זהה לזה של הטורניר הקודם. התחרות מחולקת לשני שלבים: שלב הבתים ושלב הנוק אאוט.
בשלב הבתים משובצות הנבחרות לארבעה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה תשחק כל נבחרת נגד שלוש הנבחרות האחרות בבית, ועל פי הדירוג ייקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר.
במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר:
לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה.
הגרלת הבתים
ב-29 באוקטובר 2011 נערכה הגרלת הבתים של הטורניר. 16 הקבוצות שהעפילו חולקו לארבעה דרגי איכות בני ארבע נבחרות כל אחד. מארחות הטורניר, גבון וגינאה המשוונית, שובצו לדרג הראשון. שיבוצן של יתר הנבחרות נקבע על פי הישגיהן בשלושת הטורנירים הקודמים.
יתר על כן, ככל שהנקודות נצברו בתחרות מאוחרת יותר, כך היה משקלן גדול יותר.
לאחר החלוקה לדרגי איכות נערכה הגרלת הבתים, בה הוגרלה לכל בית נבחרת אחת מכל דרג.
כובשי השערים
שלושה שערים:
שער אחד:
תריץ אחורה
תריץ אחורה היא סדרה קומית ישראלית המשודרת בטלוויזיה החינוכית ומציגה אירועים מרכזיים בהיסטוריה של מדינת ישראל תוך שימוש בסגנון הדוקומנטרי. יוצרי הסדרה הם ארז אבירם ואלי פיניש, שגם משתתף בה יחד עם אביעד בנטוב ויעל שרוני. הסדרה היא זוכת פרס האקדמיה הישראלית לטלוויזיה לתוכנית הבידור לילדים ונוער 2016.
מבנה התוכנית
בתחילת התוכנית מציג פיניש את הנושא באמצעות מונולוג קצר, כשמיד לאחר הפתיח מופיעות דמויות שונות, שקשורות איכשהו לנושא, ומספרות עליו מנקודת מבטן. הדמויות בסדרה משתפות את הצופה בזיכרונות ובחוויות האישיות שלהם באמצעות מונולוגים קומיים ועדויות משעשעות. בכל פרק משולבים תמונות היסטוריות וקטעי ארכיון עם כותרות שמדגישות את הנקודות הלימודיות החשובות.
דמויות קבועות
יוסי קימל (אלי פיניש) - בעל מכולת עליז. בדחן כפייתי עם בדיחות לא מצחיקות.
תדירות קוריוליס
בפיזיקה, תדירות קוריוליס f, שלעיתים נקראת גם פרמטר קוריוליס או מקדם קוריוליס, שווה לפעמיים מכפלת קצב הסיבוב של כדור הארץ Ω בסינוס קו הרוחב φ:
תריץ אחורה
דמויות קבועות
חיליק ועדינה (אלי פיניש ויעל שרוני) - בעל ואישה שנהנים לעקוץ זה את זה, אינם מפרגנים ואינם מסכימים על כלום.
תדירות קוריוליס
למונח יש שלל יישומים הן בבעיות ממכניקה קלאסית והן במטאורולוגיה ואוקיינוגרפיה; הדינמיקה של מערכות מזג אוויר וזרמי ים בקנה מידה "גדול" נשלטת באופן מובהק על ידי פרמטר קוריוליס המקומי. תנודות אינרציאליות (וגלי רוסבי הנגזרים מהן; לאלו חשיבות מפתח במודלים אוקיינוגרפיים ומטאורולוגיים) על פני השטח של כדור הארץ הן בעלות התדירות הזאת. תנודות אלו הן תוצאה של אפקט קוריוליס.
תריץ אחורה
דמויות קבועות
ציקי ויוכי (אלי פיניש ויעל שרוני) - זוג מאוהב ודביק שמשלימים זה את זה ומחליפים ללא הרף מחמאות הדדיות.
תדירות קוריוליס
הסבר
נתייחס לגוף (למשל אלמנט נפח של האטמוספירה) הנמצא בקו הרוחב \varphi ונע במהירות v במערכת הייחוס המסתובבת של כדור הארץ. במערכת הייחוס המקומית של הגוף, הכיוון האנכי הוא מקביל לרדיוס וקטור המצביע ממרכז כדור הארץ למיקומו הנוכחי של הגוף בעוד שהכיוון האופקי ניצב לכיוון האנכי הזה ועשוי להיות כל כיוון במישור המשיק לכדור הארץ בנקודה זו. כוח קוריוליס (היחסי ל-) הוא מאונך למישור המכיל את וקטור המהירות הזוויתית של כדור הארץ (כאשר ) ואת וקטור המהירות העצמית v במערכת הייחוס המסתובבת של כדור הארץ. לפיכך, כוח קוריוליס הוא תמיד בזווית \varphi ביחס לכיוון האנכי המקומי. הרכיב האופקי של תאוצת קוריוליס הוא על כן תמיד (באופן כללי, לתאוצת קוריוליס יהיה גם רכיב אנכי, השואף להטות את הגוף מעלה או מטה).
תריץ אחורה
דמויות קבועות
מושיק והררית (אביעד בנטוב ויעל שרוני) - זוג שבו האישה מדברת על הנושא והבעל נוהג לחזור אחריה על הסופים של המשפטים אותם היא אומרת.
תדירות קוריוליס
שיווי משקל
למונח יש יישומים תאורטיים מעניינים עבור הבעיה של זרימת אוויר מאוזנת (בהזנחת החיכוך והשפעת גרדיאנטי לחץ) - נניח לשם דוגמה גוף (שעשוי להיות גוש אוויר) שנע במהירות v וברדיוס עקמומיות r כך שכוח קוריוליס שווה לכוח הצנטריפטלי (בזכות ) הנדרש כדי לשמור על הגוש במסלול מעגלי זה. מתקיים:
אם נציב v = r\omega כאשר \omega היא קצב הסיבוב של הגוף במסלולו המעגלי, נקבל:
תריץ אחורה
דמויות קבועות
שימי ברינגר (אביעד בנטוב) - עסקן חלקלק. אומר תמיד בתחילת דבריו "אני לא רוצה להתרברב", אך מתרברב מיד אחר כך.
תדירות קוריוליס
שיווי משקל
כלומר הגוף ינוע בתדירות זוויתית קבועה ללא קשר למהירותו הקווית, שערכה עומד על תדירות קוריוליס. במכניקה, מחצית תדירות קוריוליס היא גם תדירות הסיבוב של מישור התנודה של מטוטלת פוקו.
תריץ אחורה
דמויות קבועות
אבו ג'ילדוש (אביעד בנטוב) - מנהיג לא מוצלח של כנופיה ערבית. מופיע כאשר עוסקים בפעולה צבאית ערבית נגד היישוב היהודי.
תדירות קוריוליס
שיווי משקל
פרמטר קוריוליס מכתיב גם את התנהגותן של מערכות מזג אוויר; ערכו של פרמטר זה קובע למעשה את קנה המידה שבו כוח קוריוליס משפיע על מערכת מזג האוויר במידה ניכרת - קנה מידה זה הוא מהירות הרוח האופיינית במערכת מחולקת בתדירות קוריוליס.
תריץ אחורה
דמויות קבועות
אלוף שייקה רימון (אביעד בנטוב) - קצין שחצן שחושב על הכל במונחים צבאיים. נוהג לשלוח מכתבים למנהיגים עם המילה "פעל!" ולהתאכזב כשעצותיו לא מתקבלות. נוהג להתקיל את המראיין בחידונים כשאת התשובות הוא ממספר באותיות, כאשר תשובה ד' היא תמיד "כל התשובות נכונות". לאחר שהמראיין עונה, רימון נותן לו פרס זניח ולא משמעותי. בפרק "המצור על ירושלים" רימון מודה בחצי פה שמפקד חטיבת הראל דאז יצחק רבין שחרר אותו מהצבא אחרי שחשד בו שהוא ירד מהפסים. שמות ילדיו סא"ל ורס"ן הם כשמותיהם של דרגות קצונה בצבא.
מוטקה (השורד) גביש (אביעד בנטוב) - מוותיקי הארץ. קשיש שהשתתף כמעט בכל אירוע מקום המדינה ועד היום. טיפוס נוסטלגי שאינו מעודכן בעולם החדש ומזלזל בדור הצעיר והמפונק. נוהג לומר "אתה לא תאמין!" ומיד לאחר מכן לספר סיפור גבורה מוגזם.
יעל ברכה מלמד (יעל שרוני) - אשת חינוך שמסבירה דברים ברמה ושמה לב שהיא הדמות היבשה בתוכנית למעט השאר.
אסף חפץ (אלי פיניש) - אספן חפצים שנוהג להסביר אליהם.
פינות חוזרות
קפה פינג'אן: פגישה היסטורית שכביכול התקיימה בין שני אנשים הקשורים לאירועי הפרק (אביעד בנטוב ואלי פיניש) ושנערכה בבית הקפה הבדיוני המכונה "קפה פינג'אן". על פי רוב המלצרית בקפה (יעל שרוני), אינה נרתעת מלחשוף את דעתה על תוכן השיחה ועל חולצתה כתוב משפט שחושף את דעתה על הנושא.
כוכב נולד: פרודיה על תוכניות ריאליטי בסגנון כוכב נולד, לדוגמה "מהנדס נולד" "רקדן נולד" "ממציא נולד..".
דיבורים עם חופית קרנק: פרודיה על אבודים בהנחיית צופית גרנט. חופית (יעל שרוני) מראיינת בדרמטיות אדם אשר עבר חוויה "עצובה" הקשורה לאירועי הפרק, מקצינה ומנפחת דברים יותר ממה שהם באמת. לדוגמה: אבא שאיבד את משפחתו בחניון של קניון איילון או משפחה שעלתה לחרמון עם מכונית מסוג סוסיתא ושרדה כדי לספר.
קריאה בציבור עם גליה פדלון (יעל שרוני) גברת שכותבת שירים בחרוזים אך קוראת אותם ברצינות תהומית וברגש מוגזם לפני קהל מעריצים של שלושה אנשים.
GIF
GIF (ראשי תיבות של: Graphics Interchange Format) הוא סוג של קובץ תמונה, המשתמש בדחיסה שאיננה מאבדת נתונים.
היסטוריה
פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a. הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו. הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב. הפורמט נועד להחליף את פורמט ה-RLE שמתאים לתמונות בשחור-לבן בלבד.
הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint. כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד. בשנת 1989 שופר הפורמט והורחב לגרסה שכונתה "89a". בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות. תכונה זו אפשרה הנפשת תמונות GIF – יצירת "Animated GIF".
פרטים טכניים
פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB). כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות. התמונה הדיגיטלית נדחסת תוך שימוש בווריאציה של אלגוריתם הדחיסה LZW. אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless).
שימושים
פורמט GIF מתאים במיוחד ליישומי אינטרנט (בייחוד לפני ימי הפס הרחב) הודות לתכונותיו: איכות טובה של התמונה המוצגת, יכולת ההנפשה, רמת דחיסה טובה, והיכולת להציג רקע שקוף שמתמזג עם צבעי הרקע של האתר. פורמט זה מתאים לדחיסת תמונות שמכילות עד 256 צבעים שונים. הוא אינו מתאים לדחיסת תמונות המכילות מספר רב של גוונים, כדוגמת תצלומים צבעוניים (לכך מתאים פורמט JPEG למשל).
מיק שומאכר
מיק שומאכר (בגרמנית: Mick Schumacher, נולד ב-22 במרץ 1999) הוא נהג מרוצים גרמני. התחרה במשך 2 עונות באליפות הפורמולה 1 עבור קבוצת האס. הוא החל להתחרות בקארטינג בשנת 2008. בשנת 2015 הצטרף לאליפות גרמניה בפורמולה 4. שנתיים לאחר מכן עבר להתחרות באליפות אירופה בפורמולה 3 ובשנת 2018 הוכתר כאלוף אירופה. בשנת 2019 הצטרף לאקדמיה של קבוצת פרארי והצטרף לאליפות הפורמולה 2, בה זכה באליפות בעונת 2020.
אמברוז דלמיני
ביוגרפיה
הוא התמנה למנכ"ל Nedbank (2003–2010) וחברת התקשורת MTN Swaziland (2010–2018), חלק מקבוצת MTN הדרום אפריקאית.
מיק שומאכר
שומאכר הוא בנו של מיכאל שומאכר, נהג הפורמולה 1 שזכה 7 פעמים באליפות.
אמברוז דלמיני
ראש ממשלת אסווטיני
ב-27 באוקטובר 2018 הודיע המלך מסוואטי השלישי בכינוס של בית המלוכה בלובמבה כי דלמיני יהיה ראש הממשלה הבא של המדינה, ויחליף את נבא סיבוסיסו דלמיני שנפטר בחודש שלפני כן, לאחר בחירות 2018. לדלמיני לא היה ניסיון קודם בפוליטיקה. הוא היה ראש הממשלה הצעיר ביותר בתולדות המדינה.
מיק שומאכר
קריירת מרוצים
שומאכר החל להתחרות בשנת 2008 בקארטינג. על מנת להימנע מתשומת לב בשל הפרסום של אביו התחרה בשם "מיק בטש", שם משפחתה המקורי של אימו קורינה. בשנת 2013 סיים במקום השלישי באליפות גרמניה לנוער וב-CIK-FIA סופר קאפ. בשנת 2014 החל להתחרות בשם "מיק ג'וניור" ולקחת חלק בתחרות בינלאומיות. הוא סיים במקום השני באליפות גרמניה לנוער, אליפות אירופה ובאליפות העולם.
מיקרואורכידיזם
המצב קשור (ולרוב משני) למספר פגמים גנטיים אחרים, כולל תסמונת קליינפלטר ותסמונת פראדר וילי, כמו גם הפרעות מומים מרובות אחרות. ניתן לקבוע את מידת החריגות של האשכים על ידי שימוש באורכידומטר. בנוסף, מיקרואורכידיזם עשוי להתרחש גם כתוצאה מהתכווצות או ניוון של האשך עקב זיהומים כמו חזרת. מיקרואורכידיזם נבדל מניוון אשכים שנגרם כתוצאה מטיפול הורמונלי או פציעה.
מיק שומאכר
קריירת מרוצים
בשנת 2015 הצטרף לקבוצת Van Amersfoort Racing ועבר להתחרות באליפות פורמולה 4 הגרמנית, כשהוא משתמש לראשונה בשמו המלא. בשנת 2016 המשיך להתחרות באליפות, אך עבר לקבוצת Prema והתחרה עימה במקביל גם באליפות פורמולה 4 האיטלקית. את העונה סיים במקום השני בשתי האליפויות. בשנת 2017 עבר להתחרות עבור הקבוצה באליפות אירופה בפורמולה 3. בעונתו הראשונה הגיע פעם אחת לפודיום ודורג במקום ה-12. במחצית השנייה של עונת 2018 השיג שמונה ניצחונות ובסיומה הוכתר לאלוף אירופה.
אמברוז דלמיני
ראש ממשלת אסווטיני
נפטר ב-13 בדצמבר 2020 ממחלת נגיף קורונה 2019.
מיק שומאכר
פורמולה 2
לאחר הזכייה באליפות עבר להתחרות באליפות הפורמולה 2. במהלך חודש ינואר 2019 הצטרף לאקדמיה לנהגים של קבוצת פרארי. בסוף חודש מרץ ערך את הבכורה במרוץ פתיחה העונה שהתקיימו בבחריין. בהמשך השתתף בנסיעות המבחן שקיימו קבוצת הפורמולה 1. בשני ימי המבחן שהתקיימו, נהג יום אחד ברכב של קבוצת פרארי וביום השני ברכב של קבוצת אלפא רומיאו. במהלך העונה הגיע פעם אחת לפודיום, כשניצח את מרוץ הספרינט בהונגריה. בסיום העונה דורג במקום ה-12.
אחרי ששת סבבי המרוצים הראשונים בעונת 2020 דורג במקום החמישי בטבלה. רצף של חמישה פודיומים, כולל ניצחון במונזה העלה אותו למקום השני. בסבב המרוצים הבאים, שהתקיים במוג'לו לקח את ההובלה ושמר עליה עד לסיום העונה, בה זכה באליפות.
פורמולה 1
שומאכר היה אמור לקחת חלק באימון המקדים של קבוצת אלפא רומיאו לפני גרנד פרי אייפל, אך בסופו של דבר בוטל האימון בשל תנאי מזג האוויר. באותו סוף השבוע השווה לואיס המילטון את שיא הניצחונות של מיכאל שומאכר. לאחר המרוץ העניק מיק להמילטון את אחת הקסדות של אביו. בדצמבר הוחתם בקבוצת האס אליה הצטרף בעונת 2021. את העונה סיים ללא נקודות. חוזהו הוארך לעונה נוספת ובמקביל מונה להיות נהג משלים בקבוצת פרארי יחד עם אנטוניו ג'יובינאצי.
העונה השנייה בקבוצה נפתחה עם מקום 11 בגרנד פרי בחריין, התוצאה הטובה ביותר ששהשיג עד שלב זה. במקצה הדירוג לקראת גרנד פרי ערב הסעודית התנגש עם רכבו בעוצמה בגדר הבטיחות. לאחר הפגיעה פונה במסוק לבית חולים לצורך בדיקות, בהן נמצא כי אינו סובל מפגיעות חמורות. למרות זאת החליטה הקבוצה להתחרות במרוץ עם רכב אחד ולאפשר לשומאכר מנוחה. בגרנד פרי בריטניה, המרוץ ה-31 בקריירה, סיים במקום השמיני וצבר נקודות בכורה באליפת. שבוע לאחר מכן, בגרנד פרי אוסטריה, סיים במקום השישי ונבחר ל"נהג היום". בהמשך העונה לא הצליח לצבור נקודות נוספות ובסיומה הוחלט שלא לחדש את חוזהו והוא נותר ללא קבוצה. בהמשך הודיעה פרארי על סיום ההתקשרות של שומאכר עם האקדמיה של הקבוצה.
לקראת עונת 2023 חתם שומאכר בקבוצת מרצדס כנהג משלים.
בן תורג'מן
בן תורג'מן (נולד ב-9 בינואר 1989) הוא כדורגלן ישראלי המשחק בעמדת המגן השמאלי בהפועל אשקלון.
קריירה
תורג'מן נולד בנצרת עילית למשה תורג'מן, יליד מרוקו, ולאודליה לבית כהן, ילידת ישראל, והחל לשחק כדורגל במחלקת הנוער של הפועל נצרת עילית. ב-18 בנובמבר 2006 ערך את הופעת הבכורה שלו בקבוצה הבוגרת של המועדון, בתיקו 1–1 נגד עירוני קריית שמונה במסגרת הליגה הלאומית, ובמשחק זה גם הבקיע את שער הבכורה שלו בקריירה. בעונה זו ערך בסך הכל שש הופעות ליגה במדי הקבוצה הבוגרת, ובמקביל המשיך לשחק בקבוצת הנוער, במדיה שיחק גם בעונה שלאחר מכן. במהלך עונת החל לקבל דקות משחק רבות יותר בקבוצה הבוגרת, לאחר שירדה לליגה הארצית, ולקראת סיום העונה תפס מקום קבוע בהרכב הקבוצה וסייע לה להעפיל בחזרה לליגה הלאומית. בעונה שלאחר מכן שותף רק בשלושה משחקי ליגה לאחר שהיה פצוע במשך רוב שלבי העונה, אך בעונת חזר להרכב הקבוצה, ובמשך שלוש עונות היה המגן השמאלי הבכיר במועדון.
בקיץ חתם בהפועל באר שבע מליגת העל ביחד עם חברו לקבוצה בן ביטון. ב-30 בדצמבר 2013 ערך תורג'מן את הופעת הבכורה שלו בליגת העל, בניצחון 3–1 נגד הפועל תל אביב, בעקבות פציעתו של אופיר דוידזאדה, המגן השמאלי הבכיר של הקבוצה. לאחר שדוידזאדה לא הצליח להתאושש מהפציעה, תפס תורג'מן את מקומו בהרכב עד לסיום עונת 2013/2014 וערך בסך הכל 15 הופעות ליגה.
ב-18 ביוני 2017 חתם תורג'מן בבני יהודה תל אביב. ב-6 באוגוסט 2017 ערך את הופעת הבכורה שלו במועדון, במשחק מול מכבי פתח תקווה בגביע הטוטו. בעונת 2017/2018 ערך 29 הופעות ליגה והיה שותף להעפלתה של הקבוצה לפלייאוף העליון.
ב-13 בינואר 2019 חזר תורג'מן להפועל באר שבע, אך ערך רק שלוש הופעות בכל המסגרות ושוחרר בתום העונה. ב-13 ביולי 2019 חתם תורג'מן במכבי נתניה. במדי הקבוצה ערך 11 הופעות ליגה בכל המסגרות. ב-20 בינואר 2020 חתם בבני סכנין מהליגה הלאומית עד לסיום העונה.
ב-9 ביולי 2020 חזר תורג'מן לקבוצת נעוריו הפועל נוף הגליל, אך ב-5 בנובמבר 2020 חתם בהפועל אדומים אשדוד מליגה א' דרום.
ב-7 בספטמבר 2021 חתם במועדון ספורט רמלה מליגה ב' דרום ב'.
בשנת 2022, עשה הסבה להייטק וסיים קורס הבטחת איכות.
תיירות אופניים
מסעות מפורסמים
טיולי אופניים יכולים להיות לכל מרחק ולמשך זמנים משתנים. התייר הצרפתי ז'אק סיראט מספר בהרצאותיו כיצד חש גאווה שרכב סביב לעולם במשך חמש שנים – עד שפגש באוסטרלי שכבר היה על הכביש 27 שנים. הרוכב הגרמני, וולטר סטול, איבד את ביתו והתגורר בחבל הסודטים לאחר מלחמת העולם השנייה, התיישב בבריטניה ויצא מאסקס ב-25 בינואר 1959, לרכוב סביב העולם. הוא רכב דרך 159 מדינות ב-18 שנים, ונמנע רק מאלה עם גבולות אטומים. בשנת 1974, הוא רכב דרך ניגריה, דאהומי, וולטה עילית, גאנה, לאונה, חוף השנהב, ליבריה וגינאה. הוא נשדד 231 פעמים, הרס שש זוגות אופניים וחמישה זוגות נוספים נגנבו.
קיימים מי שמנסים מסעות ארוכים בפרקי זמן קצרים במיוחד. שיא הקפת העולם הנוכחית באופניים הוא 78 ימים 14 שעות, ו-40 דקות מאת מארק בומונט.
סוגי טיולים
המרחקים בתיירות אופניים משתנים במידה ניכרת. בהתאם לכושר, מהירות הרכיבה, ומספר העצירות, הרוכב עובר בדרך כלל בין 50–150 קילומטרים ליום. סיור קצר שאורך מספר ימים עשוי לארוך בסביבות 200 קילומטרים, וסיור ארוך עשוי לחצות מדינה או לעבור מספר מדינות. ישנם סוגים רבים ושונים של טיולי אופניים:
אופני תיור
טיולי אופניים שנמשכים למשך של יותר מטיול יום עשויים לדרוש אופניים המסוגלים לשאת משקל כבד. אף על פי שניתן להשתמש בסוגים רבים של אופניים, אופני תיור (מכונים גם אופני טיולים או אופני טורינג) בנויות במיוחד לשאת עומסים כבדים, לצורך רכיבה נוחה יותר למרחקים ארוכים. אופניים טיפוסיים יהיו בעלי בסיס גלגלים ארוך יחסית שמאפשר יציבות, ויגיעו עם אביזרים נוספים כדוגמת סבלים קדמיים ואחוריים לתיקים, תושבות נוספות לבקבוקי מים, מגני בוץ מעל לגלגלים הקדמי והאחורי, מגוון רחב יותר של הילוכים כדי לאפשר התמודדות טובה עם המשקל המוגבר, וצמיגי כביש או שטח רחבים יותר כדי לספק יותר נוחות בדרכי עפר.
מסלולי טיול
מדינות רבות מציעות מסלולי אופניים מובנים אשר יכולים להכיל מסלולים שלמים מופרדים או לחלופין שילוט והכוונה בכבישים קטנים. לרוב מסלולים אלה יהיו בנוים סביב נקודות עניין במדינה. קיימים גם מסלולים שמאפשרים חציה של כמה ארצות, כאשר באיחוד האירופי יש מספר מסלולים שמאפשרים את חצייתו לאורכו ולרוחבו. רוכבים אחרים יטיילו באופן עצמאי על כבישים קטנים ללא תלות במסלולים מובנים.
זמן פוניבז'
זמן פוניבז' הוא סרט תיעודי ישראלי משנת 2012, שנכתב ובוים על ידי יהונתן אינדורסקי.
הסרט עוקב במשך כשנתיים אחר חייהם של כמה מתלמידי ורבני ישיבת פוניבז', הנחשבת לאחת הישיבות החשובות בעולם החרדי ולומדים בה כ-1,200 תלמידים. הוא מתעד את ההתמודדות היומיומית של הנערים, שעוזבים את ביתם בגיל 16 ועוברים לחיות בפנימייה של הישיבה, בשאיפה להיות גדולי הדור הבאים.
הפקה
צילומי הסרט שהחלו בשנת 2010, התאפשרו לאחר שנשיא הישיבה, הרב אליעזר כהנמן, הביע את הסכמתו לפתוח את הישיבה למצלמות לאחר התלבטות ארוכה. הסרט אינו מתעד את מאבקי הירושה הפוליטיים שפרצו בישיבה לפני מותו של נשיאה הקודם הרב אברהם כהנמן. הוא מתמקד בתהליכים הפנימיים שעוברים התלמידים החדשים ומתאר את התמודדותם עם השינוי בחייהם. הסרט מצולם ברובו בתוך בניין הישיבה, פרט לשוט אחד של הלווייתו של ראש ישיבת פוניבז' לצעירים הרב מיכל יהודה ליפקוביץ.
הסרט הוצג בהקרנת בכורה ב-3 באוקטובר 2012 בפסטיבל הסרטים הבינלאומי חיפה, והוקרן גם בפסטיבל דוקאביב גליל ובפסטיבלים נוספים בעולם, ביניהם פסטיבל דוק לייפציג בגרמניה, והפסטיבל לקולנוע אסייתי בהאנגז'ו שבסין ופסטיבל הקולנוע הבינלאומי Jewish MOTFS בוורשה, שם זכה במקום הראשון. החל ממרץ 2013 מוקרן הסרט בסינמטק ירושלים וסינמטק תל אביב. ב-21 באוגוסט 2013 שודר בהקרנת בכורה בטלוויזיה בערוץ יס דוקו, וזכה לאהדת המבקרים.
מועמד לפרס הסרט התיעודי הטוב ביותר בטקס פרסי אופיר 2013, וזוכה פרס סרט הביכורים הטוב ביותר של פורום היוצרים הדוקומנטריים לאותה שנה.
הסרט הופק בתמיכה כלכלית של רשת, הקרן החדשה לקולנוע וטלוויזיה וקרן אבי חי.
אישטוואן אנגל טבאן
אישטוואן אנגל טבאן (בהונגרית: Engel Tevan István; בודפשט, 9 בנובמבר 1936 – בודפשט, 12 באוקטובר 1996) היה גרפיקאי יהודי-הונגרי עטור פרסים. הוא בנה של אמנית הצורפות מרגיט טבאן ושל מיקלוש אנגל יליד בקשצ'בה גם הוא ב-3 במרץ 1901, שנרצח במחנה הריכוז מאוטהאוזן ב-23 בפברואר 1945. אנגל טבאן היה אחד מגדולי האמנים הגרפיים בעולם, אחד המעצבים הגרפיים הגדולים אי פעם.
ביוגרפיה
אישטוון טבאן נולד במשפחה יהודית ועבר את השואה בבודפשט ביחד עם אמו מרגיט טבאן שרוב משפחתה נרצחה בשואה. אחרי בחינות הבגרות הוא המשיך את לימודיו באקדמיה ההונגרית לאמנויות שימושיות (1955–1957) (כיום שמה אוניברסיטת מוהולי-נאג' לאמנות ועיצוב) ובאוניברסיטה ההונגרית לאמנויות יפות (1957–1962), תחת מוריו: אנטל באנהידי וג'רג' קאדאר. הוא קיבל למשך שנתיים את מלגת דרקוביץ'. הוא יצא לסיור לימודי בצרפת, ברית המועצות, פולין ואיטליה. בין 1976 ל-1977 עבד במושבת האמנים הגרפיקאים בבקשצ'בה.
חלק נכבד מיצירתו הוא איור ספרים ורישום ייחודי. הוא עיצב למעלה מ-300 ספרים של מיטב סופרי העולם שהוצאו בהונגריה. האמנות שלו מאופיינת ביצירות גרוטסקיות לעיתים קרובות עם הומור אינדיבידואלי. בעבודותיו המוקדמות, הוא תיאר את נושאיו בסצנות דמויות פסיפס בעמוד אחד. לגרפיקה המאוחרת שלו יש קומפוזיציה פשוטה יותר, הסצנות המתוארות הן כאילו במה. בשלב האחרון של אמנותו, הוא אכן קיבל השראה מנושאי הבמה (יוז'ף קטונה, מיכאיל בולגקוב) ויצר רישומי עיפרון גדולים יותר עם אפקט ציורי.
שארונאס מרצ'ולוניס
שארונאס מרצ'ולוניס (נולד ב-13 ביוני 1964, בקובנה, ליטא) הוא כדורסלן עבר ליטאי בגובה 1.96 ס"מ ששיחק בברית המועצות ואחר כך בליגת ה-NBA במשך 7 עונות.
מרצ'ולוניס, ביחד עם דראז'ן פטרוביץ', היה אחד מפורצי הדרך עבור שחקנים אירופיים בכך ששיחק בהצלחה ב-NBA למרות שלא עבר דרך ליגת המכללות, ה-NCAA. מרצ'ולוניס, שחקן שמאלי, שיחק בשתי עמדות הגארד ומשחקו התאפיין באחוזי קליעה גבוהים ויכולת חדירה משובחת.
ביוגרפיה
מרצ'ולוניס נבחר בדראפט של 1987 במקום ה-127 על ידי הגולדן סטייט ווריורס. הוא המשיך לשחק באירופה בקבוצת סטאטיבה וילנה (ריטאס וילנה כיום) ובשנת 1988 נבחר לשחקן השנה באירופה וזכה עם נבחרת ברית המועצות במדליית זהב במשחקים האולימפיים שהתקיימו בסיאול.
עקב היכולת המרשימה שהציג באירופה מימשה גולדן סטייט את זכויותיה עליו והחתימה אותו בשנת 1989–1990. בעונת הרוקי שלו פתח שרונאס בשלושה משחקים בלבד אך שימש ככח אש משמעותי מהספסל והשיג 12.1 נקודות ב-52% מהשדה. מרצ'ולוניס לא דיבר אנגלית בצורה טובה ולכן מינה מאמן הווריורס, דון נלסון את בנו דוני שישמש כמתורגמן עבור השחקן הליטאי. מרצ'ולוניס המשיך לשחק עבור הווריורס בעונות הבאות ועונת 92–1991 הייתה שנת השיא שלו בליגה בה השיג ממוצעים של 18.9 נקודות ב-53.8% מהשדה ו-3.4 אסיסטים וסיים במקום השני בדירוג השחקן השישי בליגה (הישג אותו שחזר גם בעונה שלאחר מכן).
לאחר שהחמיץ עונה וחצי עקב פציעה, עבר מרצ'ולוניס בעונת 95–1994 ב לסיאטל סופרסוניקס עבור ריקי פירס. בעונה לאחר מכן, עבר שוב בטרייד, הפעם עבור פרנק בריקובסקי לקבוצת סקרמנטו קינגס. בעונה לאחר מכן עבר לדנוור נאגטס עבור מחמוד עבדול ראוף. העונות שמרצ'ולוניס שיחק מחוץ לגולדן סטייט היו פחות טובות משמעותית מבחינה אישית והוא סבל בהן מפציעות שונות. עונתו האחרונה בליגה הייתה עונת 97–1996 בה שיחק בדנוור.
את קריירת ה-NBA שלו סיים מרצ'ולוניס עם ממוצעים של 12.8 נקודות ב-50% מהשדה.
בשנת 2014 נבחר להיכל התהילה של הכדורסל, וב-2015 הוצג כחבר היכל התהילה של פיב"א.
נבחרת ליטא
מרצ'ולוניס שיחק בתחילה עבור נבחרת ברית המועצות וזכה עימה במדליית זהב אולימפית ב-1988 ומדליית כסף באליפות אירופה ב-1989. לאחר התפרקותה של המעצמה הסובייטית והכרזת עצמאותה של ליטא, דחף הכוכב הליטאי להקמתה של נבחרת ליטא, שכנע שחקנים מקומיים להצטרף לנבחרת ואף דאג להשגת ספונסרים שונים. באולימפיאדת ברצלונה 1992 הוביל מרצ'ולוניס ביחד עם ארווידאס סאבוניס את נבחרתו לזכייה במדליית ארד.
באליפות אירופה בכדורסל ב-1995 שהתקיימה באתונה הגיעה נבחרת ליטא למשחק הגמר מול נבחרת יוגוסלביה החזקה בה שיחקו בין היתר ולאדה דיבאץ ואלכסנדר ג'ורג'ביץ'. בדקה ה-38 פרצה מהומה גדולה במגרש לאחר שסאבוניס חטף עבירה טכנית, והליטאים סירבו להמשיך במשחק אך שוכנעו על ידי ג'ורג'ביץ' לחזור למגרש. המשחק המותח הסתיים בתוצאה 90–96 לטובת היוגוסלבים שנהנו מהצגה גדולה של ג'ורג'ביץ' שקלע 42 נקודות. מנגד החזיק מרצ'ולוניס את קבוצתו בתמונה לאורך המשחק וקלע 32 נקודות. משחק זה נחשב למשחק הטוב ביותר בתולדות אליפות אירופה בכדורסל. מרצ'ולוניס סיים כמלך הסלים של הטורניר עם 22 נקודות בממוצע ובסופו נבחר לשחקן המצטיין של הטורניר.
באולימפיאדת אטלנטה (1996) זכה שוב מרצ'ולוניס עם נבחרתו במדליית הארד.
עוף טיקה מסאלה
עוף טיקה מסאלה (באנגלית: Chicken tikka masala - צ'יקן טיקה מסאלה; בהינדית: चिकन टिक्का मसाला; באורדו: مرغ تکہ مصالحہ) הוא מאכל בשר עוף המתובל בגאראם מסאלה או בקארי, המוגש ברוטב אדום המכיל לרוב עגבניות ולעיתים יוגורט או שמנת או חלב קוקוס.
שארונאס מרצ'ולוניס
מחוץ למגרש
ב-1993 הקים מרצ'ולוניס את הליגה הליטאית בכדורסל והיה הנשיא הראשון שלה.
עוף טיקה מסאלה
מאכל זה, שמקורו שנוי במחלוקת, הפך עם השנים, בשל ההגירה הגדולה לבריטניה מהודו ופקיסטן, למאכל נפוץ במטבח הבריטי, ויש אף הרואים בו "מאכל לאומי" בריטי. רשת החנויות הבריטית מרקס אנד ספנסר מוכרת מדי שבוע כ-18 טון ממאכל זה.
ככל הנראה מקורו של המאכל באזור פונג'ב שבהודו, אולם יש הסוברים שאין מדובר במאכל הודי מקורי אלא במאכל שפותח במסעדות ההודיות באזור הסוהו של לונדון בשנות ה-70 של המאה ה-20.
שארונאס מרצ'ולוניס
מחוץ למגרש
ב-1999 הקים את ליגת הכדורסל הצפון אירופית והיה הקומישינר הראשון שלה. ליגת זו הפכה בהמשך לליגה הבלטית.
כיום הוא איש עסקים מצליח בארץ מולדתו, ליטא.
עוף טיקה מסאלה
מקור המנה
ישנה מחלקות בשאלה אם המאכל הומצא בלונדון או בגלאזגו שבסקוטלנד, אף שישנם מומחים הודים הטוענים שמדובר במזון שמקורו בפונג'ב ושהמתכון יובא לבריטניה. מחלוקת זו הגיעה לידי דיון בפרלמנט הבריטי עת שחבר הפרלמנט מוחמד סארוואר (ממוצא פאקיסטני) הגיש הצעת חוק לפיה הפרלמנט יתמוך בפנייה לאיחוד האירופי לצורך קביעה של האיחוד שמדובר במאכל לאומי של סקוטלנד.
גמר גביע אופ"א 1989
גמר גביע אופ"א 1989 היה השלב שנעל את טורניר גביע אופ"א לעונת. הוא שוחק בשני מפגשים במתכונת בית-חוץ, ובו נקבע כי הזוכה בטורניר היא נאפולי האיטלקית, שגברה על שטוטגרט מגרמניה המערבית בתוצאה 5–4 בסיכום שני המפגשים. הייתה זו המהדורה ה-18 של המפעל.
שתי הקבוצות העפילו לטורניר עקב מיקומן בליגה בעונה החולפת. נאפולי סיימה את עונת 1987/1988 בסרייה א' כסגנית האלופה, במרחק שלוש נקודות בלבד מהאלופה מילאן. שטוטגרט סיימה את עונת 1987/1988 בבונדסליגה במקום הרביעי והבטיחה את השתתפותה במפעל.
במשחק הגמר הראשון באצטדיון סאן פאולו עלתה שטוטגרט ליתרון משער של מאוריציו גאודינו, אך הקפטן דייגו מראדונה איזן בפנדל במחצית השנייה, וקארקה השלים מהפך בדקות הסיום. במשחק הגומלין רב השערים בנקרשטדיון עלתה נאפולי ליתרון משער של אלמאו, יורגן קלינסמן איזן אך צ'ירו פרארה החזיר את היתרון לאורחת לפני המחצית. במחצית השנייה הוסיף קארקה בדרך ליתרון 3–1, שטוטגרט הצליחה לאזן אחרי שער עצמי של פרננדו דה נאפולי ושער של אולף שמאלר, והמשחק הסתיים בשוויון 3–3. בסיכום, 5–4 לנאפולי.
נאפולי
נאפולי החלה את דרכה בסיבוב הראשון מול פאוק סלוניקי היוונית. במשחק הראשון בבית קבע דייגו מראדונה את תוצאת המשחק בפנדל מדויק בדקה ה-58. בגומלין כבש קארקה את השער הראשון במשחק בדקה ה-17, גאורגיוס סקרטאדוס איזן בדקה ה-65 וקבע את תוצאת המשחק. בסיכום המפגשים, 2–1 לנאפולי בדרך לשלב הבא.
בסיבוב השני פגשה נאפולי את לוקומוטיב לייפציג מגרמניה המזרחית. במשחק הראשון בחוץ נקלעה נאפולי לפיגור משער של מתיאס צימרלינג בדקה ה-69, אך בחלוף ארבע דקות איזן ג'ובאני פראנציני וקבע את תוצאת הסיום, 1–1. בגומלין הביתי שוב כבש פראנציני, כבר לאחר שתי דקות. הייקו שולץ כבש שער עצמי בדקה ה-61, ונאפולי המשיכה לשלב הבא עם ניצחון 2–0, ועם 3–1 בסיכום המפגשים.
בשמינית הגמר הוגרלה נאפולי למפגש מול ז'ירונדן דה בורדו הצרפתית. במשחק הראשון בחוץ גברה נאפולי על בורדו בתוצאה 1–0, משער של אנדראה קרנבאלה לאחר שש דקות בלבד. לאחר משחק גומלין ללא שערים, המשיכה נאפולי לרבע הגמר.
בשלב רבע הגמר פגשה נאפולי את בת ארצה, יובנטוס. המשחק הראשון נערך בסטאדיו אולימפיקו, ובו התקרבה נאפולי להדחה מהמפעל. פסקל ברונו כבש לזכות המארחת בדקה ה-13, ושער עצמי של ג'אנקרלו קוראדיני קבע את תוצאת המשחק בדקה ה-45. למשחק הגומלין הביתי הגיעה נאפולי בפיגור וללא שער חוץ, ובדקה העשירית עלתה ליתרון מפנדל של מראדונה. קרנבאלה איזן את הדו-קרב בדקה ה-45 וקבע 2–0 לנאפולי. המשחק הסתיים והגיע להארכה, ובדקה ה-120, ממש על סף סיום ההארכה, כבש אלסנדרו רניצה שער דרמטי שקבע 3–0 לנאפולי, שממשיכה לחצי הגמר.
שטוטגרט
בסיבוב הראשון הוגרלה שטוטגרט למפגש מול טטבאניה ההונגרית. במשחק הראשון בבית, לאחר מחצית מאופסת, העלה מאוריציו גאודינו את קבוצתו ליתרון בדקה ה-49. שתי דקות לסיום כבש פריץ ואלטר את השער שקבע 2–0 לשטוטגרט בסיום. במשחק שנערך בטטבאניה העלה קארולי צאפו את המארחת ליתרון 1–0 בדקה ה-58. קרל אלגוור קירב את שטוטגרט להעפלה עם פנדל מדויק בדקה ה-78, אישטוון שמידט החזיר את היתרון לטטבאניה שלוש דקות מאוחר יותר, אך למרות ההפסד 2–1, העפילה שטוטגרט עם 3–2 בסיכום.
בסיבוב השני פגשה שטוטגרט את דינמו זאגרב, שייצגה אז את יוגוסלביה. במשחק הראשון בזאגרב העלה יורגן קלינסמן את שטוטגרט ליתרון על סף ההפסקה, ואלטר הכפיל בדקה ה-51 ומיכאל שרודר קבע 3–0 בדקה ה-63. דראז'ן בסק רק צימק בדקה ה-79, 3–1 לשטוטגרט בחוץ בסיום. בגומלין הביתי כבש ואלטר פעם נוספת בדקה ה-48, ראדמילו מיכאילוביץ' איזן בדקה ה-66, ובסיום 1–1 שהעלה את שטוטגרט עם 4–2 בסיכום.
בשמינית הגמר המתינה חרונינגן ההולנדית, שאירחה את המשחק הראשון. שטוטגרט הכריעה את המשחק כבר במחצית הראשונה, כאשר אלגוור כבש ראשון בדקה ה-18, וגאודינו הוסיף צמד תוך שבע דקות, בדקות ה-32 וה-39. הני מייחר צימק בדקה ה-82, ושוב שטוטגרט חוזרת הביתה עם ניצחון חוץ 3–1. בבית לא התקשתה שטוטגרט לשמור על יתרונה, קלינסמן כבש צמד בדקות ה-22 וה-52 ושטוטגרט עם ניצחון כפול, מעפילה עם 5–1 בסיכום לרבע הגמר.
בשלב רבע הגמר פגשה שטוטגרט את ריאל סוסיאדד הספרדית. הפעם המשחק הראשון נערך בנקרשטדיון, והוכרע משער בודד של ואלטר בדקה ה-35, 1–0 לשטוטגרט בסיום. חסוס מריה סאמורה העניק לסוסיאדד יתרון 1–0 בדקה ה-17, תוצאה שנשמרה עד לסיום ההארכה. עם שוויון 1–1 בסיכום, ניגשו הקבוצות לדו-קרב פנדלים. הגרמנים כבשו את כל ארבע הבעיטות הראשונות שלהם, מול שתי החמצות של הספרדים ובסיום 4–2 בדו-קרב לשטוטגרט, בדרך לחצי הגמר.
לאחר הדרמה בשלב הרבע, פגש שטוטגרט בחצי הגמר את דינמו דרזדן, שכנתה מגרמניה המזרחית. אלגוור הפך לגיבור ההעפלה לגמר של הגרמנים, כאשר הכריע את המשחק הראשון בבית בדקה ה-69 וקבע 1–0 בסיום, ובגומלין בחוץ כבש פעם נוספת, בדקה ה-64. פרנק ליבראם עוד איזן בדקה ה-83, אך בסיכום 2–1 לשטוטגרט, שמעפילה לגמר אירופי ראשון בתולדותיה.
המשחק הראשון
נאפולי הגיעה לגמר האירופי עם המאמן אוטאביו ביאנקי בעונתו הרביעית והאחרונה על הקווים, ובניצוחו של דייגו מראדונה, הקפטן והכוכב הגדול של הקבוצה. דווקא בקיץ הקודם עמדה הקבוצה בפני נקודת שבר, בעקבות הפסד האליפות למילאן היחסים בין המאמן ביאנקי לשחקניו עלו על שרטון, והם מחו כנגד המאמן ותמכו בהחלפתו. השארתו בתפקיד לבסוף אף הביאה לעימות בינו לבין מראדונה, וכן לשחרור של שחקני מפתח שהיו חלק מעונת הדאבל של הקבוצה תחת ביאנקי שנתיים קודם לכן, בהם ברונו ג'ורדאנו וסלבטורה באגני, חברו הקרוב של מראדונה. עם זאת, נאפולי התאוששה, שחקני הרכש של הקבוצה ביחד עם יכולת גבוהה על הדשא הביאו אותה באותה העונה, לראשונה בתולדותיה, למשחק גמר אירופי. במשחק הגמר הראשון שנערך בנאפולי, עלתה המארחת במערך 4-3-3, כאשר מראדונה משחק מאחורי שני החלוצים, קארקה הברזילאי ואנדראה קרנבאלה. מאחוריהם שיחקה הגנה כל-איטלקית, וקישור חזק שכלל בין היתר את אלמאו, ברזילאי נוסף, וכן את פרננדו דה נאפולי, אלוף העולם עם במונדיאל 1986.
מנגד, שטוטגרט של המאמן ההולנדי ארי האן הציגה מערך הגנתי יותר למשחק הראשון בנאפולי. בהרכב פתחו שלושה בלמים, בהם שחקנים מנוסים ומובילים כקרל אלגוור וגידו בוכוואלד. בקישור פתחו שני זרים, סרצ'קו קטאנץ היוגוסלבי ואאוסגייר סיגורווינסון האיסלנדי. יורגן קלינסמן לא נכלל בסגל למשחק הראשון, ואת ההתקפה הובילו שני המוציאים לפועל הבולטים של הקבוצה, מאוריציו גאודינו ופריץ ואלטר.
על אף הדחיפה מהיציעים וההתלהבות של האיטלקים בפתיחה, דווקא שטוטגרט מצאה ראשונה את הרשת, כבר לאחר 17 דקות. איבוד כדור של קארקה בחצי המגרש הגרמני הוביל להתקפת מעבר, בסיומה הכשיל לוקה פוזי את אלגוור והוביל לכדור חופשי לגרמנים, כ-25 מטרים אלכסונית מהשער בצד שמאל. סיגורווינסון הוציא כדור רוחב שטוח והכין מצב בעיטה לגאודינו, שבעט בימין למרכז השער. ג'וליאנו ג'וליאני, שוערה של נאפולי, שגה והצליח רק להדוף את הכדור הנוח לשערו שלו, 1–0 לשטוטגרט.
נאפולי תקפה מן העבר השני וחיפשה שוויון. היא השיגה מצב נייח מסוכן מאוד, לאחר שמראדונה נבלם בעבירה על קו ה-16. את הכדור הנייח הסיט לעברו של אלמאו, שבעט מעל למשקוף. המחצית הראשונה הסתיימה ללא שערים נוספים, 1–0 לשטוטגרט בהפסקה.
אל המחצית השנייה עלו שחקני הקבוצות תחת עשן כבד, שנגרם מזריקת אבוקות ורימוני עשן של קהל המארחת. נאפולי אף ערכה שינוי אחד בהפסקה, כאשר ג'אנקרלו קוראדיני שפתח כבלם הוחלף בשחקן קישור, מאסימו קריפה.
כאשר העשן החל להתפזר, הייתה זו שטוטגרט שזכתה במצב מצוין לכיבוש, לאחר שקיבלה כדור נייח בתוך רחבת ה-16 בעקבות נגיעת יד בלתי מכוונת, אך הבעיטה נעצרה בחומה.
נאפולי יצאה שוב ושוב להתקפות בניסיון להשיג את השער. היא התקרבה פעם נוספת לאחר כדור עומק של מראדונה אל צ'ירו פרארה בתוך הרחבה, פרארה המשיך בכדור רוחב ממש על סף תיבת החמש, אך לא נמצאה רגל מסיימת וההגנה הרחיקה לקרן. הלחץ נמשך עם הגבהות משני האגפים לתוך הרחבה בהתקפות מסודרות, קרנות ומצבים נייחים, אך שחקני ההתקפה של נאפולי התקשו לייצר בעיטות לכיוון השער ונתקלו בהגנה גרמנית חזקה.
בדקה ה-68 הצליחה נאפולי להשיג את השוויון. הגבהה מאגף ימין מצאה את הראש של קרנבאלה, שהמשיך בנגיחה לעבר אגף שמאל של הרחבה. מראדונה עצר את הכדור בחזהו, משם הוא ניתז ופגע בידו השמאלית המושטת, וממנה ירד לרגל שמאל בעזרתה בעט מראדונה לכיוון המסגרת, כדור שפגע בידו של גונתר שפר, בלמה של שטוטגרט. שחקני ההגנה והשוער הגרמנים דרשו נגיעת יד של מראדונה, אך השופט היווני הצביע על הנקודה הלבנה והעניק פנדל למארחת בעקבות נגיעת היד של שפר. את הפנדל בעט מראדונה וכבש כדי לאזן את התוצאה לשוויון 1–1, ומיד לקח את הכדור לקו האמצע כדי לחדש את המשחק במהרה, בתקווה להשיג את שער הניצחון.
נאפולי התקרבה לשער מרהיב לאחר שפוזי חטף את הכדור מחוץ לרחבה ובעט מהאוויר כדור קשתי, שנהדף לקרן על ידי השוער אייקה אימל.
בדקה ה-89, דקה בלבד לסיום, השיגה נאפולי את המהפך. קרנבאלה השתלט על כדור גבוה אל תוך הרחבה, והמשיך במסירה למראדונה בצד ימין של הרחבה. מראדונה עבר את השומר שלו ושחרר כדור רוחב אל תיבת החמש, שם הצליח קארקה בשתי נגיעות לדחוק את הכדור פנימה, 2–1 לנאפולי בסיום.
משחק הגומלין
שבועיים לאחר המשחק הראשון, נפגשו הקבוצות למפגש הגומלין בנקרשטדיון. בנאפולי, ביאנקי לא ערך שום שינוי מההרכב שפתח במשחק הראשון. מנגד, פתח ארי האן במערך התקפי יותר מאשר במשחק באצטדיון סאן פאולו. הוא ויתר על מערך שלושת הבלמים לטובת קו הגנה של ארבעה, לפניהם שני קשרים מרכזיים, וחלק התקפי מעובה שכלל שני קשרים התקפיים מאחורי שני החלוצים. על אף השינוי הטקטי, בהרכב עצמו ערך האן שינוי בודד, כאשר קלינסמן פתח במקום הקפטן במשחק הראשון, בוכוואלד. בעקבות הצבתו של קלינסמן כחלוץ לצד ואלטר, הוסט גאודינו לעמדת הקשר ההתקפי לצד סיגורווינסון.
המשחק יצא לדרך לעיני 67 אלף צופים, מתוכם אלפי אוהדי נאפולי. 18 דקות בלבד מן הפתיחה, עלתה האורחת לראשונה על לוח התוצאות. מראדונה תוקל בחריפות על ידי קטאנץ בחצי המגרש של האיטלקים, אך מראדונה הצליח לשחרר את הכדור לכיוונו של אלמאו. הקשר הברזילאי החלף בפריצה סוחפת בחצי המגרש הגרמני, החליף מסירה כפולה עם בן ארצו קארקה שהותירה אותו מול השוער, עם שלושה שחקני הגנה בגבו. על אף הלחץ מאחוריו, אלמאו הצליח לשחרר בעיטה שפגעה בגופו של השוער אימל אך חלפה על פניו וחדרה פנימה, 1–0 לנאפולי.
שבע דקות בלבד חלפו, ושטוטגרט השיגה את השוויון. כדור קרן מצד ימין של סיגורווינסון מצאה את ראשו של קלינסמן, שנגח לפינה הרחוקה וקבע שוויון 1–1. החלוץ הגרמני שהחמיץ את המשחק הראשון, כבש לזכות קבוצתו במשחק הגומלין. חמש דקות לאחר שער השוויון, נפצע והוחלף כובש שער היתרון של נאפולי, אלמאו, באנטוניו קרנאנטה.
הקצב המהיר נמשך והשער השלישי במשחק נכבש בדקה ה-39, כאשר נאפולי חזרה להוביל. כדור קרן של מראדונה מצד ימין הורחק על ידי ההגנה בחזרה אליו. מראדונה המשיך בנגיחה חזקה וקשתית אל תוך הרחבה, פרארה הסתנן ובעט מהאוויר מחמישה מטרים לפינה הרחוקה, 2–1 לנאפולי. השער הבטיח לנאפולי יתרון גם במניין שערי החוץ, וכעת נזקקה שטוטגרט לשלושה שערים כדי להוביל בדו-קרב. התוצאה נשמרה עד לסיום המחצית הראשונה.
שבע דקות חלפו, ושטוטגרט הצליחה לחזור למשחק. גאודינו בעט כדור שטוח וחלש מחוץ לרחבה, אך הכדור פגע ברגלו של דה נאפולי, שינה כיוון ונחת ברשת, 3–2 לנאפולי. דקה לסיום, שגיאה חמורה של דה נאפולי הביאה לשוויון. הקשר ניסה להחזיר לכיוון השוער בכדור קשתי מאגף ימין, אך הכדור שלו מצא את ראשו של אולף שמאלר הפנוי בתוך הרחבה, והאחרון נגח פנימה.
בסיום. שוויון 3–3 מהנה שהעניק לנאפולי ניצחון 5–4 בסיכום שני המפגשים. הקפטן דייגו מראדונה הניף את הגביע האירופי הראשון בתולדות המועדון.
קוקה לפידות
קוקה לפידות (16 בדצמבר 1932 – 3 בינואר 1985) הייתה ציירת ישראלית.
ביוגרפיה
קוקה לפידות נולדה בעיר פיטשט שברומניה. כבר בשנות ילדותה המוקדמות הפגינה כישרון רב בציור, וזכתה על כך בפרס לנין בגיל 14.
בשנת 1950 עלתה לישראל יחד עם משפחתה, והתגוררה בתל אביב ובצפת.
בשנת 1962 הצטרפה לאגודת הציירים והפסלים בישראל ובשנת 1964 לאיגוד האמנים בצפת. בצפת הציגה את עבודותיה בגלריה פרטית.
בנוסף להיותה ציירת פעילה ומציגה בתערוכות יחיד ותערוכות קבוצתיות, עבדה בהוראת ציור ואמנות.
לימודים
את לימודי הציור החלה אצל סטפן אלכסנדר ולאחר מכן למדה במשך מספר שנים במכון אבני. בין מוריה במכון אבני היו מוקדי, שטרייכמן, סטימצקי וקריזה.
בהמשך למדה הוראת אמנות, ועבדה שנים רבות כמורה לאמנות בבתי ספר ובהוראת ציור למבוגרים.
סגנון ציור
סגנון הציור של קוקה היה בתחילת הדרך פיגורטיבי ואבסטרקטי. היא הרבתה לצייר בצבע שמן על בד, וכן על ציור שמן על נייר בסגנון ייחודי לה. בהמשך ציירה באקוורל ובאקריליק.
היא ציירה בממדים גדולים, בהשראת הנוף המרהיב של הארץ, מתוך אמונה כי האדם הוא תבנית נוף הולדתו. אמונה זו הביאה ליצירת תמונות שיש בהן שקיפות של דמויות ונוף, אותן יצרה בסגנון "הארד אדג". תקופה זו ביצירתה שפעה ביצירות אשר שאבו מסיפורי התנ"ך- בריאת העולם, סיפור המבול, דוד וגוליית ועוד.
תערוכות יחיד
בין השנים 1961 ל-1968 הציגה בשלוש תערוכות יחיד בתל אביב: תערוכת יחיד ראשונה בגלריה "שולמית" בתל אביב, ולאחריה תערוכות בגלריה "מבט" ובגלריה 220.
תערוכת תמונות שמן ורישומי שמן על נייר בטכניקה מיוחדת לה, התקיימה בבית שלום עליכם בשנת 1971.
כשנה לאחר מכן, בשנת 1972, הציגה בתערוכת יחיד בנושא תמונות בהשראת סיפורי התנ"ך, במוזיאון העירוני לאמנות בבת-ים.
תערוכות קבוצתיות
תערוכה ישראלית באוסטרליה - 1966, וכן בתערוכות כלליות בצפת ובתערוכות קבוצתיות רבות בארץ.
בנאדיק
בַּנַאדִיק (בעברית: קראתי לך) הוא אלבומה השני של הזמרת הערבייה-ישראלית נסרין קדרי. האלבום יצא לאור ב-3 בנובמבר 2016, תחת חסותה של חברת התקליטים ליאם הפקות. מתוך האלבום יצאו מספר סינגלים, כשהבולטים ביותר מביניהם הם: "קצת שונה", "בסיבוב השני", "זה נכון", "העזתי" ושיר הנושא "בנאדיק".
השיר "העזתי" היה לסינגל היחידי מתוך האלבום שנכנס אל המצעד של רשת ג'.
רקע והפקה
האלבום הופק על ידי פזמונאים רבים, ביניהם שי ראובני שהפיק את "בסיבוב השני", דודו טסה וניר מימון שהפיקו את "העזתי", אבי גוטמן שהפיק את "זה נכון" ו-"אמא שלך", נדב ביטון שהפיק את "מילה אחת", ו-"בנאדיק", ואלירן אביטל שהפיק את "דוד מאמריקה", אשר נכתב על ידי דיקלה.
יוסי חרסונסקי סקר את האלבום בחיוב ואף העניק לו ציון של ארבעה כוכבי זהב מתוך חמישה בסך הכל.
שד הכיס
שד הכיס (שם מדעי: Sarcophilus) הוא סוג של יונק מהמשפחה נמיות כיס שבסדרה טורפי כיס אשר חי באוסטרליה ובאי טסמניה. בעבר היו בסוג זה 4 מינים אשר חיו בתקופת הפליסטוקן, בדרום אוסטרליה אך כיום רק מין אחד שרד - שד טסמני (Sarcophilus harrisii) החי רק בטסמניה ומצוי בסכנת הכחדה.
השדים הנכחדים שד לניאריוס ו-"Sarcophilus moornaensis" היו גדולים בהרבה מהשד הטסמני החי, והגיעו עד למשקל 10 ק"ג. ייתכן שבידודו של המין הקיים על טסמניה הוביל לגמדותו, מה שתרם להישרדותו בעוד קרוביו מהיבשת נכחדו.
למרות שהוא קטן מקרוביו הוא עדיין טורף הכיס הגדול ביותר שחי כיום (לאחר שהזאב הטסמני נכחד) והוא טורף-העל של טסמניה הידוע בשיניו החזקות ותאבונו הגדול. דבר זה הביא לכינויו ה"שד".
רוברט פרנסיס
רוברט פרנסיס (באנגלית: Robert Francis ; 26 בפברואר 1930 - 31 ביולי 1955) היה שחקן קולנוע אמריקאי. הופיע בארבעה סרטים בתפקידים צבאיים לפני שהקריירה המבטיחה שלו נקטעה בגיל 25 כאשר המטוס אותו הטיס התרסק וכל נוסעיו נהרגו. הוא זכור בעיקר מהופעת הבכורה שלו בסרט המרד על הקיין.
קורות חיים
כבר בגיל צעיר הצטיין בסקי ושאף להצטרף לצוות האולימפי של ארצות הברית אך צייד כישרונות הוליווד התרשם מצורתו היפה ומראהו האמריקאי ושכנע אותו להתרכז בקריירת משחק.
לאחר סיום לימודיו בקולג' העירוני בפסדינה התחיל לקחת שיעורי משחק שנקטעו לשנתיים בגלל שירות צבאי. לאחר מכן חידש את לימודיו וחברת סרטי קולומביה הציעה לו מבחן בד שלאחריו הוצע לו אחד התפקידים הראשיים בסרט המרד על הקיין.
הוא הופיע בסרט בתפקיד הקצין ווילי קית' לצד שחקנים ידועים כמו המפרי בוגרט, חוזה פרר ופרד מקמורי, הוא נבחר כאחד האנשים המבטיחים של 1954.
בעקבות הצלחתו לוהק לתפקידים ראשיים בסרטים They Rode West (1954), The Bamboo Prison (1954) ו-The Long Gray Line (1955).
פרנסיס נמשך למטוסים והתחבר עם הווארד יוז אתו טס מספר פעמים. הוא לקח שיעורי טיסה אך לא השלים אותם לקבלת רישיון טיסה.
ב-31 ביולי 1955 המריא פרנסיס במטוס ביצ'קראפט בוננזה ביחד עם עוד שני אנשים משדה התעופה בברבנק. מיד לאחר ההמראה איבד המנוע כוח והמטוס צלל, התרסק, עלה בלהבות וכל הנוסעים נהרגו. החקירה העלתה שהגורם לתאונה הייתה טעות אנוש של הטייס.
יורם טולדנו
יורם טולדנו (נולד ב-30 באוגוסט 1967) הוא שחקן קולנוע, טלוויזיה ותיאטרון ישראלי.
ביוגרפיה
טולדנו נולד וגדל בטבריה ושירת בחטיבת הנח"ל. הוא סיים לימודי משחק בבית צבי ב-1996. הוא השתתף בהצגות של תיאטראות באר שבע, חיפה והספרייה, בהן מעגל הגיר הקווקזי, המלט, אותלו ורומיאו ויוליה. בתיאטרון בית ליסין השתתף במחזות "החולה ההודי", "קפה ערבה" ו"דולפינים", ובשנת 2008 בחר בו התיאטרון לאחד מארבעת השחקנים המצטיינים שלו לאותה שנה, לצדם של יונה אליאן, ששון גבאי והדס קלדרון.
ב-23 ביולי 2016 הגיע לבמות ההצגה "הר לא זז" של תיאטרון בית ליסין בכיכובו, בבימויו של עירד רובינשטיין. באוקטובר באותה שנה החל לשחק ב"אהבת מוות" מאת ענת גוב ובבימוי גלעד קמי באותו תיאטרון. במקביל, הוא משחק גם ב"המקרה המוזר של הכלב בשעת לילה" ו"המוגבלים". ב-2017 הוא משחק בהצגה "הקומה השלישית" בתיאטרון בית ליסין.
בשנת 2017 שיחק בסרטו של שבי גביזון "געגוע".
בשנת 2018 שיחק בסדרה "הרמון", ששודרה בערוץ 13. באותה שנה שיחק גם בהצגה "אנשים, מקומות ודברים" של תיאטרון בית ליסין. בנוסף שיחק בעונה השנייה של סדרת המתח כפולים לצד מורן רוזנבלט וחנה אזולאי.
בשנת 2019 שיחק בתפקיד הראשי בסרט "הד", לצד יעל אבקסיס. בשנה זו שיחק במיני סדרת הטלוויזיה "הנערים" של HBO.
בשנת 2021 שיחק בטלנובלה "בעלת החלומות" בתפקיד מאיר, אב המשפחה.
בשנת 2021 שיחק בסדרה "פגע וברח" בתפקיד משה.
בשנת 2022 שיחק בסדרה "בלאדי מורי" בתפקיד הרופא אטיאס.
חיים אישיים
טולדנו היה נשוי לשחקנית אנלי הרפז (בתו של השחקן שרגא הרפז) עד לפטירתה מסרטן השד ב-13 במאי 2011, ולהם שני ילדים.
להעיר את השד
להעיר את השד (באנגלית: Evil Dead Rise) הוא סרט אימה על-טבעי אמריקאי משנת 2023, שנכתב ובוים על ידי לי קרונין. סרט זה הוא החמישי בסדרת סרטי "מוות אכזרי". בסרט מככבות לילי סאליבן ואליסה סאתרלנד כשתי אחיות מנוכרות המנסות לשרוד ולהציל את משפחתן מפני שדים המעוניינים בילדי המשפחה.
לפיתוחו של הסרט קדמו תוכניות מבוטלות לפיתוח סרטי המשך ל"מוות רצחני" (2013) ו"צבא האופל" (1992), ועונה רביעית עבור הסדרה "אש נגד כוחות הרשע" (2015–2018). באוקטובר 2019, הודיע סם ריימי על פיתוחו של סרט חדש בסדרה, שעל הפקתו בפועל יופקדו רוב טייפרט, ריימי וברוס קמפבל, ואילו על כתיבתו ובימוייו יופקד קרונין. צילומי הסרט התקיימו בניו זילנד מיוני עד לאוקטובר 2021.
בכורת הסרט התקיימה בפסטיבל "SXSW" ב-15 במרץ 2023, והוא עלה לאקרנים בארצות הברית ב-21 באפריל, תחת הפצתם של אולפני "האחים וורנר". בישראל, הסרט עלה לאקרנים ב-20 באפריל 2023.
עלילה
הסרט נפתח כאשר מוצגות בנות-הדודות תרזה וג'סיקה, ובן-זוגה החדש של ג'סיקה, קיילב; כשהם נופשים בבקתה הנמצאת על שפת האגם. לפתע, ג'סיקה מקרקפת את תרזה ועורפת את ראשו של קיילב לפני שהיא מרחפת מעל האגם.